Diari Oficial de la Generalitat Valenciana


Sumari del DOGV 6072, del 05-08-2009 (2009/8763)

RESOLUCIÓ de 23 de juliol de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre l'Institut de Salut Carles III i l'Institut Valencià d'Investigacions Agràries pel qual es regula la subvenció nominativa prevista en els Pressupostos Generals de l'Estat per a l'any 2009 per al desenvolupament del projecte RE-LAB.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6072

Data del DOGV
:   05-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8763


Data del document
:   23-07-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * legislació
    * cooperació administrativa
    * control fitosanitari
    * administració central

RESOLUCIÓ de 23 de juliol de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre l'Institut de Salut Carles III i l'Institut Valencià d'Investigacions Agràries pel qual es regula la subvenció nominativa prevista en els Pressupostos Generals de l'Estat per a l'any 2009 per al desenvolupament del projecte RE-LAB. [2009/8763]  
L'Institut de Salut Carles III i l'Institut Valencià d'Investigacions Agràries han subscrit, després de la tramitació prèvia reglamentària, el 25 de març de 2009, el conveni pel qual es regula la subvenció nominativa prevista en els Pressupostos Generals de l'Estat per a l'any 2009 per al desenvolupament del projecte RE-LAB.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1287/2009, i que figura com a annex d'esta resolució.  
València, 23 de juliol de 2009.- El director general de Relacions amb les Corts i Secretariat del Consell: Ángel Mompó Romero.  
Conveni entre l'Institut de Salut Carles III i l'Institut Valencià d'Investigacions Agràries pel qual es regula la subvenció nominativa prevista en els Pressupostos Generals de l'Estat per a l'any 2009 per al desenvolupament del projecte Re-Lab  
Reunits  
D'una part, Maritina Hernández Miñana, consellera d'Agricultura, Pesca i Alimentació i presidenta del Consell Rector de l'Institut Valencià d'Investigacions Agràries, entitat autònoma de la Generalitat, amb domicili en la carretera Moncada-Náquera, km 4'5, a Moncada, 46204 València, que actua en nom i representació d'este, basant-se en les atribucions contingudes en la Llei 4/1991, de la Generalitat, de 13 de març, de creació com a entitat autònoma de l'IVIA (Diari Oficial de la Comunitat Valenciana, núm. 1506, de 18 de març de 1991); i en l'article 8, apartat 2, del Decret 233/1991, de 9 de desembre, del Consell pel qual s'aprova el seu reglament (Diari Oficial de la Comunitat Valenciana, número 1700, de 10 de gener de 1992).  
D'una altra part, José Jerónimo Navas Palacios, com a director de l'Institut de Salut Carles III, organisme pertanyent al Ministeri Ciència i Innovació, nomenat pel Reial Decret 1458/2008, de 29 d'agost, que actua en nom i representació del mencionat Institut de Salut Carles III, amb domicili en el carrer Sinesio Delgado, número 6, de Madrid, i en exercici de les competències atribuïdes pel Reial Decret 375/2001 pel qual s'aprova l'Estatut de l'Institut de Salut Carles III, modificat mitjançant el Reial Decret 590/2005, de 20 de maig.  
Actuant en virtut de les competències que cada un exercix i legitimats per a la firma del present conveni,  
Exposen  
1. Que una de les funcions de l'Institut de Salut Carles III, segons el Reial Decret 375/2001,de 6 d'abril, pel qual s'aprova el seu Estatut és la planificació, i coordinació de la investigació i la innovació biomèdica i sanitària, d'acord amb les directrius i objectius proposats pel Govern en matèria de política científica.  
2. Que per l'Orde Ministeri de la Presidència PRE/305/2009, de 10 de febrer, publicada en el BOE núm. 42, de 18 de febrer de 2009, es crea la Xarxa de Laboratoris d'Alerta Biològica, denominada RE-LAB, la superior direcció de la qual s'encomana al Ministeri de Ciència i Innovació, a través de l'Institut de Salut Carles III.  
La RE-LAB es configura com una infraestructura de naturalesa cientificotècnica, formada per laboratoris de referència, per al suport operatiu al Sistema Nacional de Conducció de Situacions de Crisi davant de riscos i amenaces per agents biològics perillosos.  
3. Que la RE-LAB està constituïda, entre altres, pels laboratoris de Virologia i Immunologia i Bacteriologia del Centre de Protecció Vegetal i Biotecnologia de l'Institut Valencià d'Investigacions Agràries, adscrit a la Conselleria d'Agricultura, Pesca i Alimentació de la Generalitat.  
Els laboratoris de Virologia i Immunologia i Bacteriologia del Centre de Protecció Vegetal i Biotecnologia de l'Institut Valencià d'Investigacions Agràries, adscrit a la Conselleria d'Agricultura, Pesca i Alimentació de la Generalitat Valenciana estan especialitzats en diagnòstic i detecció d'agents patògens de vegetals i són els laboratoris de referència de la Subdirecció General de Sanitat de la Producció Primària del Ministeri de Medi Ambient i Medi Rural i Marí, per a diagnòstic de virus, viroides i fitoplasmes de plantes llenyoses i de bacteris fitopatògens, respectivament. L'Institut Valencià d'Investigacions Agràries posseïx instal·lacions de seguretat biològica per a efectuar treballs amb organismes de quarantena, i coordinarà amb altres laboratoris de la pròpia institució i amb altres aliens, accions encaminades a cobrir la detecció, diagnòstic i identificació de l'àmplia gamma d'agents patògens i artròpodes nocius per a les plantes.  
4. Que l'article 6. de la mencionada orde determina que la participació dels laboratoris de Virologia i Immunologia i Bacteriologia del Centre de Protecció Vegetal i Biotecnologia de l'Institut Valencià d'Investigacions Agràries, adscrit a la Conselleria d'Agricultura, Pesca i Alimentació de la Generalitat, en la RE-LAB es realitzarà en els termes i amb l'abast i condicions que s'establisquen en el conveni de col·laboració subscrit a este efecte.  
5. Que la Llei General de Subvencions establix en l'article 22.2.a) que podran concedir-se de forma directa les subvencions previstes nominativament en els Pressupostos Generals de l'Estat, en els termes recollits en els convenis i en la normativa reguladora d'estes subvencions.  
6. Que en la Llei de Pressupostos Generals d'Estat per a l'exercici 2009 es repercutix en els pressupostos de l'Institut de Salut Carles III un ingrés per transferència corrent procedent del Ministeri de Ciència i Innovació amb destinació a l'Institut Valencià d'Investigacions Agràries per a l'execució del projecte RE-LAB.  
7. El present conveni, en estar prevista la subvenció nominativa de què porta causa en els Pressupostos Generals de l'Estat per al 2008, va ser informat per l'Advocacia de l'Estat amb data 28 de març i 5 de desembre de 2008. No obstant això, no havent-se aprovat en el dit any l'orde ministerial per la qual es crea la RE-LAB no va resultar procedent la seua formalització.   
Els termes actuals, informats amb data 20 de gener de 2009 per la precitada Advocacia, obeïxen a la subvenció nominativa prevista en els Pressupostos Generals de l'Estat per al 2009.  
D'acord amb l'anterior, i per a complir al que establix la Llei 38/2003 General de Subvencions, s'acorda subscriure el present conveni que es regirà per les següents:  
Clàusules  
Primera. Objecte  
És objecte del present conveni regular, en aplicació la Llei 38/2003 de 17 de novembre, General de Subvencions, la relació entre l'Institut Valencià d'Investigacions Agràries i l'Institut de Salut Carles III amb la finalitat que el finançament que ha de percebre esta procedent dels Pressupostos Generals de l'Estat siga destinada al sosteniment i funcionament de la seua labor científica i d'investigació per a l'execució del projecte RE-LAB en els termes que es definiran en la clàusula tercera.   
Segona. Actuacions que corresponen a l'Institut de Salut Carles III   
L'Institut de Salut Carles III es compromet a atorgar una subvenció a l'Institut Valencià d'Investigacions Agràries per al desenvolupament del projecte RE-LAB per un import de 72.100 euros.  
Tercera. Actuacions que corresponen a l'Institut Valencià d'Investigacions Agràries   
1. L'Institut Valencià d'Investigacions Agràries es compromet a desenvolupar les seues activitats en l'àmbit de la seguretat biològica, en especial en tot allò que s'ha relacionat amb la detecció i identificació d'agents biològics perillosos en l'àrea de sanitat vegetal.  
2. L'Institut Valencià d'Investigacions Agràries es compromet a integrar-se en la RE-LAB en les condicions que fixa l'orde ministerial abans mencionada per als altres laboratoris de l'administració general de l'Estat i a complir tots els seus protocols d'actuació.  
3. L'Institut Valencià d'Investigacions Agràries es compromet a destinar els fons aportats per l'Institut de Salut Carles III als gastos de funcionament i manteniment del projecte RE-LAB.   
S'entenen per gastos subvencionables aquells compresos en l'article 31.1 de la Llei 38/2003 de 17 de novembre, General de Subvencions, i en particular els següents gastos de funcionament i manteniment, que hauran d'haver-se realitzat entre l'1 de gener i el 31 de desembre de l'any 2009:  
- Gastos de personal, incloent les quotes, prestacions i gastos socials a càrrec de l'ocupador.   
- Arrendaments i cànons.  
- Reparacions, manteniment i conservació d'instal·lacions de seguretat biològica.  
- Materials i subministraments de qualsevol tipus necessaris per al funcionament dels servicis.  
- Indemnitzacions per raó del servici, incloent gastos de viatge i dietes.  
- Ús de plataformes tecnològiques, servicis científics i tècnics i d'estabulari i de cultiu de plantes en condicions controlades d'hivernacle.  
4. L'Institut Valencià d'Investigacions Agràries es compromet a complir els requisits que, com a beneficiari, li exigix la Llei General de Subvencions, i en particular a:  
- L'acreditació del compliment de la finalitat de la subvenció es realitzarà per mitjà de l'aportació davant de l'òrgan concedent de documentació original justificativa, acompanyant fotocòpia d'esta per a la seua compulsa i devolució, si així ho sol·licita l'interessat.  
- Memòria econòmica dels gastos efectuats a càrrec de la subvenció concedida, així com de la resta dels ingressos provinents d'altres fonts.  
- Relació detallada dels documents justificatius que s'aporten.   
La dita documentació podrà ser substituïda per una memòria econòmica expressiva dels gastos realitzats acompanyada d'un informe d'un auditor de comptes inscrits com a exercent en el Registre Oficial d'Auditors de Comptes. L'auditoria comprendrà l'aplicació de l'ajuda concedida i la gestió d'esta i verificarà en tot cas l'elegibilitat de les operacions de gasto i el compliment de la normativa aplicable en matèria de contractació publica i medi ambient. Els gastos de l'auditoria podran imputar-se al conveni.  
Amb caràcter addicional l'Institut Valencià d'Investigacions Agràries presentarà una memòria d'activitats comprensiva de les activitats realitzades i dels seus resultats.  
En tot cas, la documentació justificativa de la subvenció haurà de ser presentada en les oficines de l'Institut de Salut Carles III abans del 30 de juny del 2010.  
5. L'Institut Valencià d'Investigacions Agràries haurà de sotmetre's a les actuacions de comprovació i de control financer que corresponen a l'òrgan concedent de la subvenció i a la Intervenció General de l'administració de l'Estat i a les previstes en la Llei 38/2003, General de Subvencions i en la legislació aplicable del Tribunal de Comptes, a què facilitaran quanta informació siga requerida a este efecte.  
6. L'Institut Valencià d'Investigacions Agràries haurà d'indicar si ha sol·licitat o rebut subvencions d'altres administracions públiques o ens públics o privats, nacionals o internacionals, així com l'import d'estes.  
7. L'Institut Valencià d'Investigacions Agràries haurà d'acreditar que es troba al corrent en el compliment de les seues obligacions tributàries i amb la la Seguretat Social.  
Quarta. Finançament i pagament  
1. La subvenció concedida per l'Institut de Salut Carles III es materialitzarà d'acord amb el següent:  
Exercici 2009  
Aplicació pressupostària: 78.405.943B.904  
Quantia: 72.100 euros  
2. El pagament de la subvenció atorgada per l'Institut de Salut Carles III es farà efectiu a la firma del conveni per mitjà de transferència bancària al compte corrent número 3082 1121 13 4354281241, a partir de la subscripció del present conveni, previ compliment dels requisits exigits per al pagament de les subvencions per la normativa pressupostària estatal.  
3. En el cas que els gastos a finançar per l'assignació concedida no hagen pogut executar-se íntegrament o comprometre's dins de l'exercici pressupostari, la Comissió Mixta de seguiment a què es referix la següent clàusula haurà d'acordar la seua afecció a exercicis posteriors perquè esta afecció siga possible.  
Quinta. Comissió Mixta  
Es crea una Comissió Mixta de Seguiment per a verificar el compliment del que establix el present conveni, resoldre les possibles discrepàncies en la seua interpretació o aplicació i exercir les funcions recollides en el paràgraf anterior.  
La Comissió tindrà la composició següent:  
Per part de l'ISCIII, la subdirectora de Servicis Aplicats, Formació i Investigació.  
Per part de l'Institut Valencià d'Investigacions Agràries, el director de l'Institut.  
Sexta. Vigència  
El present conveni entrarà en vigor l'endemà de la seua firma per ambdós parts. A partir de la seua subscripció, la vigència s'estén fins al 31 de desembre de 2009. No obstant això, el període d'elegibilitat del gasto s'iniciarà l'1 de gener de 2009.  
Sèptima. Resolució  
Serà causa de resolució del present conveni el mutu acord entre les parts, així com la denúncia de l'incompliment de qualsevol de les clàusules per mitjà de preavís comunicat de forma fefaent en el termini d'un mes des que aquell haguera sigut detectat.  
Octava. Reintegrament  
Procedirà el reintegrament de la quantitat percebuda, amb exigència d'interés de demora des del moment del pagament de la subvenció en els supòsits i de conformitat amb el que preveu el títol II de la Llei General de Subvencions.  
Novena. Règim jurídic i resolució de controvèrsies  
La subvenció a què es referix este conveni queda subjecta en tot cas al que establix la Llei 38/2003, de 17 de novembre, General de Subvencions, i al Reial Decret 887/2006, de 21 de juliol, pel qual s'aprova el reglament de la Llei 38/2003, excepte en el que en l'una i en l'altre afecte l'aplicació dels principis de publicitat i concurrència.  
Les possibles qüestions litigioses o controvèrsies a què puga donar lloc l'aplicació, interpretació, modificació, efectes i resolució del present conveni, seran resoltes de conformitat amb el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.  
I com a mostra de conformitat, les parts subscriuen el present conveni en dos exemplars i a un sol efecte,   
Madrid, 25 de març de 2009  
Per l'Institut de Salut Carles III: José Jerónimo Navas Palacios.  
Per l'Institut Valencià d'Investigacions Agràries: Maritina Hernández Miñana.